తెలంగాణలో మహిళా తహసీల్దార్ దారుణహత్య WATCH LIVE TV
కోల్‌కతాను ఎలిమినేట్ చేసిన హైదరాబాద్
ఐపీఎల్-9లో భాగంగా బుధవారం ఢిల్లీ ఫిరోజ్ షా కోట్ల స్టేడియం వేదికగా జరిగిన కీలక ప్లే ఆఫ్ మ్యాచ్ లో
TNN | Updated:
May 26, 2016, 12:44PM IST
ఐపీఎల్-9లో భాగంగా బుధవారం ఢిల్లీ ఫిరోజ్ షా కోట్ల స్టేడియం వేదికగా జరిగిన ’డూ ఆర్ డై’ మ్యాచ్ లో కోల్‌కతా నైట్ రైడర్స్ పై సన్‌రైజర్స్ హైదరాబాద్ స్పూర్థిదాయక విజయాన్ని సాధించి ఐపీఎల్ లో కోల్‌కతా కథను ముగించింది. మొదట బ్యాటింగ్ చేసిన సన్‌రైజర్స్ హైదరాబాద్ 20 ఓవర్లలో 8 వికెట్ల నష్టానికి 162 పరుగులు చేసింది. యువరాజ్ సింగ్ (44 ; 30 బంతుల్లో 8x4, 1x6) బాధ్యతాయుత ఇన్నింగ్ ఆడాడు. అనంతరం బ్యాటింగ్ కు దిగిన కోల్‌కతా నైట్ రైడర్స్ బాగానే ఆడినప్పటికీ చివరి ఓవర్లలో హైదరాబాద్ కట్టుదిట్టమైన బౌలింగ్, ఫీల్డింగ్ చేయడంతో 20 ఓవర్లలో 8 వికెట్లు కోల్పోయి కేవలం 140 పరుగులు మాత్రమే చేసి 22 పరుగుల తేడాతో ఓటమి పాలై ఐపీఎల్ నుంచి నిష్క్రమించింది. దీంతో శుక్రవారం రెండో ఫైనలిస్టును ఖరారు చేసే నిర్ణయాత్మక మ్యాచ్ లో గుజరాత్ లయన్స్ ను హైదరాబాద్ ఆరెంజ్ ఆర్మీ వేటాడనుంది. రాయల్ ఛాలెంజర్స్ బెంగళూరు ఇప్పటికే ఫైనల్ చేరిన విషయం తెలిసిందే. శుక్రవారం జరిగే మ్యాచ్ లో గెలిచిన జట్టు మే29, ఆదివారం రోజున జరిగే ఫైనల్ మ్యాచ్ లో టైటిల్ కోసం తలపడుతుంది. మరో విశేషం ఏంటంటే హైదరాబాద్, బెంగళూరు, గుజరాత్.. ఈ మూడు జట్లలో ఏ జట్టు గెలిచినా తొలిసారి ఐపీఎల్ ఛాంపియన్ గా అవతరించిన జట్టు అవుతుంది.